Број: 128/2024-03

Датум: 12.02.2024. године

**СКУПШТИНА ГРАДА НИША**

**- Председнику др Бобану Џунићу -**

**Предмет:** Предлог за доношење акта по хитном поступку

У складу са овлашћењем прописаним чланом 83. Пословника Скупштине Града Ниша („Службени лист града Ниша“, број 53/2023-пречишћен текст), Градско веће града Ниша упућује предлог за доношење акта по хитном поступку, односно, да се у дневни ред седнице Скупштине Града Ниша, заказане за 14.02.2024. године уврсти тачка:

1. Предлог одлуке о давању сагласности и усвајању Предлога пројекта јавно-приватног партнерства без елемената концесије за спровођење мера дезинфекције, дезинсекције и дератизације и сузбијања амброзије на територији Града Ниша

Предлог наведеног акта, који Вам у прилогу достављамо, Градско веће Града Ниша је утврдило на седници одржаној дана 12.02.2024. године.

Град Ниш је, у циљу обезбеђења пружања континуиране услуге дезинфекције, дезинсекције и дератизације и сузбијања амброзије којa се спроводи на подручју целокупне територије града, донео Одлуку о покретању поступка јавно-приватног партнерства без елемената концесије за реализацију пројекта спровођења мера дезинфекције, дезинсекције и дератизације и сузбијања амброзије на територији Града Ниша („Службени лист Града Ниша“, број 87/2023). Предност организовања ових послова у поступку јавно-приватног партнерства јесте и чињеница да се наведени послови обављају сваке године, у сезони, у периоду април – октобар, те је стога нецелисходно поверавати их јавном предузећу коме би то била основна делатност због свих трошкова које би предузеће имало почев од трошкова запослених, улагања у неопходне објекте, опрему и возила.

Опредељујући фактор за спровођење предложеног поступка јавно-приватног партнерства, је и то што се предложеним моделом предвиђа подела ризика између јавног и приватног партнера, где Јавни партнер (Град) преузима ризике у периоду развоја пројекта, рокова за завршетак техничке документације и поступка јавне набавке, а Приватни партнер у периоду извршења услуге, што је највећи део ризика у овом моделу јавно-приватног партнерства.

Предметни пројекат јавно-приватног партнерства ће бити реализован као уговорно јавно-приватно партнерство без елемената концесије, на период од 15 година, уз планирање годишњих расхода у износу од 60.000.000 динара, а који су за 2024. годину планирани буџетом Града Ниша.

Комисија за јавно-приватно партнерство Владе Републике Србије дала је позитивно мишљење, на предлог пројекта, чиме су се стекли законски услови за предузимање даљих корака у поступку његовог усвајања.

На основу наведеног, а имајући у виду до сада предузете радње и опредељеност Града да послове дезинфекције, дезинсекције и дератизације и сузбијања амброзије организује у поступку јавно-приватног партнерства, као и законску обавезу јединице локалне самоуправе да oбезбеди спрoвoђeњe епидемиолошког надзора и мeре зa зaштиту становништва oд зaрaзних бoлeсти, Градско веће Града Ниша упућује у скупштинску процедуру по хитном поступку Предлог одлуке о давању сагласности и усвајању Предлога пројекта јавно-приватног партнерства без елемената концесије за спровођење мера дезинфекције, дезинсекције и дератизације и сузбијања амброзије на територији Града Ниша.

**Председница**

**Градског већа Града Ниша**

 **Драгана Сотировски**